Editorialistul Cristian Tudor Popescu a afirmat, in urma deciziei luate de PDL, de a boicota referendumul din 29 iulie, ca nu se astepta ca presedintele suspendat Traian Basescu sa recurga la un asemenea gest.



"Recunosc ca nu am crezut ca va face asta Traian Basescu. Il credeam un om mandru care sa nu accepte prin orice mijloace sa se intoarca la Cotroceni. M-am inselat. Domnul Basescu prin acest gest, mai intai din punct de vedere uman isi neaga propria legenda. S-a prezentat totdeauna romanilor ca fiind un om curajos, care intra intotdeauna in lupta, care risca si care merge cu poporul, vreme de ani de zile a invocat poporul. Acum, domnul Basescu se prezinta romanilor ca un om las, un om care vrea sa castige la masa verde, acesta e titlul pe care il vizeaza domnul presedinte Basescu "presedintele masa verde". Un om care refuza lupta si care in felul acesta compromite Romania in ochii Europei in aceeasi masura in care au facut-o reprezentantii USL prin modul in care au fortat legi, au fortat democratii pentru a-l suspenda. Domnul Basescu demonstreaza in felul acesta exact contrariul a ceea ce a tot afirmat si anume ca nu tine de scaun. Nu exista alta justficare decat scaunul. Ca sa ajungi mai absurd decat C.V. Tudor e greu. Domnul Basescu a reusit", a declarat la Romania TV jurnalistul Cristian Tudor Popescu.



"Domnul Basescu striga ca va fi furat inainte sa se produca actul de alegere nationala. Daca are indoieli in legatura cu corectitudinea referendumului poate sa ceara reprezentanti Noii Republici, ai asociatiei lui Ungureanu, ai altor asociati civice sa trimita reprezentanti suplimentari in comisiile de supraveghere din sectii, poate sa ceara observatori europeni, sigur ca e o umilinta pentru noi, dar ar fi de acceptat. Dar nu sa spui ca referendumul va fi oricum fraudat si ca il boicotezi. Din 2004 de cand cu figura aceea de pistolar de ruleta ruseasca aparea pe ecrane si spunea ca trebuie invalidat votul pentru frauda electronica si operate imediat testari. Atunci s-a jucat cu soarta Romaniei, cu un sange rece. Dupa 8 ani domnul Basescu ajunge tot acolo. E capabil in fiecare moment pentru interesul sau personal, e capabil sa riste Romania. Mizeaza pe invocarea fraudei inainte sa se produca alegerile, mizeaza pe faptul ca vrea sa transforme in hartie igienica milioanele de voturi ale celor care vot veni la acest vot, arunca la cos, se sterge cu voturile celor care vor veni la referendum. Un om capabil de orice si care merge pana la capat. Eu am refuzat sa fac si predictii in legatura cu referendumul. Voi refuza sa votez in semn de protest daca Curtea Constitutionala, daca Parlamentul nu respecta hotararea de 50% plus 1 a Curtii Constitutionale. Traian Basescu se descalifica definitiv in fata istoriei. Mandatele lui analizate la rece puteau sa ofere o imagine si cu niste lucruri bune si cu niste lucruri rele, dar se putea retine ceva din anii astia pe care i-am petrecut sub Traian Basescu. Cu acest gest Traian Basescu se compromite. Romania o sa-si aminteasca de el ca o boala rusinoasa. Este absurb sa spui fac eu asta ca stiu eu ca o sa se fure. In decurs de 7 zile a facut cele mai contradictorii declaratii in raport cu sine insusi. Nu e bine ca un presedinte sa se joace cu cuvintele, cum ar fi lovitura de stat. Cum sa mai iei in considerare ce spune acest om", a mai spus Cristian Tudor Popescu.